Lingua koine
Lingua koine (Graece κοινή 'communis') seu communis in linguistica est lingua normata vel dialectos quae ex contactu duarum vel plurium varietatum (dialectorum) inter se intellegibilium eiusdem linguae orta est. Quia locutores iam sese ante koine adventum intellexerant, ratio "koineizationis" non tam magna quam ratio pidginizationis et creolizationis est. Formatio linguae koine, pidginizationi et creolizationi dissimilis, "scopum" non habet. Continuationem quidem implicat quia locutores suas varietates linguisticas relinquere non debent.